cyanic-selkie/wikianc huggingface dataset:
Luxembourg Centre for Systems Biomedicine
De Luxembourg Centre for Systems Biomedicine (LCSB) ass e Fuerschungszenter fir Biomedizin deen 2009 gegrënnt gouf. Zanter 2011 ass den LCSB um Universitéitscampus vun Esch-Belval, an zwee Gebaier an der Avenue des Hauts-Fourneaux an an der Avenue du Swing, ënnerbruecht.
Bréck vu Vroenhoven
D'Bréck vu Vroenhoven ass eng Stroossebréck an der belscher Provënz Limburg iwwer den Albertkanal um Kilometerpunkt 22.4 tëscht den Uertschafte Vroenhoven a Wolder.
Déi haiteg Bréck ass eng 195 m laang stole Bréck a gouf tëscht 2009 an 2010 gebaut. Si ersetzt eng Boubréck aus arméiertem Bëtong aus dem Joer 1935.
Déi al Bréck hat dräi Béi, war 117 m laang an 9 Meter breet. An de Bréckepiliere ware Sprengkummeren agebaut, an d'Zündanlag war an enger Kasematt déi nieft der Bréck op der Säit vu Vroenhoven stoung. D'Kasematt déi nieft der aler Bréck stoung, sollt bestoe bleiwen. Well se awer deelweis op Fëllementer stoung, déi beim Sprenge vun der aler Bréck konnte beschiedegt ginn, huet se virun där Aktioun missen deplacéiert ginn. Dofir goufen donieft provisoresch Fëllementer ugeluecht, a se gouf iwwer Schinne mat Hëllef vun hydraulesche Pistonen do dropgedréckt. Nom Sprenge vun der Bréck, goufen déi al Fëllementer verstäerkt, an d'Kasematt gouf nees op déi al Plaz zeréckgedréckt.
Luxembourg Centre for Systems Biomedicine
Geschicht
Am Joer 2008 huet d'lëtzebuergesch Regierung annoncéiert, eng considerabel Zomm an de lëtzebuergesche Biotechnologie-Secteur z'investéieren. D'Zil war fir de Grand-duché an en Zentrum fir personaliséiert Medezin ze verwandelen.
Bréck vu Vroenhoven
Mam Bau vun der neier Bréck gouf an engems de Fläschenhals um Kanal op där Plaz eliminéiert, soudatt elo zwee Schëffer sech ënner der Bréck kräize kënnen, wat fréier net méiglech war, well déi zwéi Piliere vun der aler Boubréck ze no beienee stoungen.
Grand Prix de Plumelec-Morbihan 2014
Déi '''38. Editioun vum Grand Prix de Plumelec-Morbihan''' gouf 2014 den 31. Mee gefuer a stoung um Kalenner vum UCI Europe Tour 2014 an der Kategorie 1.1. Et war déi zéngt Kompetitioun dat Joer an der Coupe de France.
Pierre Hoscheid
De Pierre Hoscheid, gebuer den 29. Juli 1957, ass e fréiere lëtzebuergesche Foussballspiller.
Tëscht dem 26. Mäerz 1980 am 30. Oktober 1985 huet de Pierre Hoscheid 14-mol fir déi lëtzebuergesch Foussballnationalekipp gespillt.
Albert Henkel
Den Albert Henkel, gebuer den ...., ass e lëtzebuergesche Politiker (DP).
Luxembourg Centre for Systems Biomedicine
Ziler
De Luxembourg Centre for Systems Biomedicine ass ee vun den dräi interdisziplinäre Fuerschungszentren op der Universitéit Lëtzebuerg.
Albert Henkel
Hie war 34 Joer laang un engem Stéck Member vum Gemengerot vun der Gemeng Miersch, dovun aacht als Schäffen an zwielef als Buergermeeschter. Enn Januar 2016 huet hie säi Buergermeeschteramt un de Michel Malherbe ofginn.
Hippert
Hippert ass de Familljennumm vun ë. a. follgende Persounen:
Vachères-en-Quint
Vachères-en-Quint ass eng franséisch Gemeng am Departement Drôme an der Regioun Auvergne-Rhône-Alpes.
Luxembourg Centre for Systems Biomedicine
Ziler
Den LCSB bréngt d'biomedezinesch Fuerschung no vir, andeems en d'Systembiologie an d'medezinesch Fuerschung matenee verbënnt. Déi Zesummenaarbecht tëscht Biologen, Dokteren, Informatiker, Physiker, Ingenieuren a Mathematiker bitt nei Abléck a komplex Systemer wéi Zellen, Organer an Organismen. Déi Abléck si wiesentlech fir d'Haaptmechanisme vum Entstoe vu Krankheeten (Pathogenes) ze verstoen a fir nei Methoden an der Diagnostik an an der Therapie z'entwéckelen.
Tirreno-Adriatico 2017
Déi '''52. Editioun vum Tirreno-Adriatico''' gëtt vum 8. bis de 14. Mäerz 2017 gefuer. Se steet um Kalenner vun der UCI World Tour 2017 an der Kategorie 2.UWT.
Luxembourg Centre for Systems Biomedicine
Ziler
D'Haaptzil ass d'Bekämpfung vun neurodegenerative Krankheete mat Schwéierpunkt op Parkinson. Op deem Gebitt ass den LCSB Deel vun engem internationalen Netzwierk.
Mustiken
D'Mustiken (Culicidae) sinn eng Famill vun Insekten bannent der Uerdnung vun den Diptera (mat zwéi Flilleken). Weltwäit gëtt et méi wéi 3670 Mustikenaarten. An Europa gëtt et 104 Aarten, vun deenen déi meescht och a Mëtteleuropa ze fanne sinn. Mustike si weltwäit verbreet, si feele just an der Antarktis an op e puer isoléierten ozeaneschen Inselen, wéi z. B. Island. Besonnesch grouss suppeg Gebidder, wéi een s'an der Tundra an an der Taiga fënnt, sinn ideal Bruttplaze fir Mustiken.
Beschreiwung
Erwuesse Mustiken si feingliddereg Insekte mat zwéi Flilleken, déi seele méi grouss wéi 15 Millimeter ginn. Hir Gréisst ass ofhängeg vun der Aart, si gëtt awer och vun der Ernierung an hiren Entwécklungsstadie beaflosst.
Hir Flilleke bestinn aus feinem, hautaartegem Geweebe, deelweis mat Schuppe beluecht, a wéi all d'Dipteren hu si zwou Halteren (Schwéngkolben).
D'Männercher si meeschtens méi kleng wéi d'Weibercher. Et erkennt ee se haaptsächlech un hire buuschtegen Antennen. Weibercher vun der Ënnerfamill Culicinae hu Palpen, déi däitlech méi kuerz si wéi hire Stiechrüssel. Bei Männercher a Weibercher vun der Ënnerfamill Anophelinae sinn d'Palpen ongeféier sou laang wéi de Stiechrüssel.
Entwécklung
D'Liewe vun enger Mustik ass a véier verschidden Stadien agedeelt: Ee, Larve, Popp (Nymph) an Imago (dat erwuessent Déier).
Mustiken zu Lëtzebuerg
Zu Lëtzebuerg gëtt et 28 Mustikenaarten (Stand: 15. Juni 2022).
D'Fuerschung zu Lëtzebuerg iwwer Mustiken ass ganz rezent. Déi éischt Observatiounen zu Lëtzebuerg goufen an enger Etude iwwer d'Mustikenaart Anopheles maculipennis am Joer 1999 publizéiert. Den éischte graffen Iwwerbléck iwwer d'Mustikefauna vu Lëtzebuerg gouf am Joer 2003 publizéiert. 2016 huet den Naturmusée eng Etude iwwer invasiv Mustikenaarten zu Lëtzebuerg gemaach, well déi Wäissgezeechent Iergermustik (Aedes albopictus), och nach Asiatesch Tigermustik genannt, amgaang ass, sech queesch duerch Europa auszebreeden. 7 Mustikenaarte goufen nogewisen, dorënner eng nei Aart fir Lëtzebuerg (Aedes vexans), mä et konnt keng invasiv Mustikenaart nogewise ginn.
2018 huet en Awunner vu Stolzebuerg eng getigert Mustikenaart fonnt an dem Naturmusée 3 Specimene geschéckt, déi a sengem Genetikslaboratoire als déi invasiv Japanesch Iergermustik (Aedes japonicus) identifizéiert gouf.
Am Kader vun engem Iwwerwaachungsprogramm vun der Santésdirektioun gouf 2022 déi Wäissgezeechent Iergermustik ("Asiatesch Tigermustik") zu Bierchem nogewisen a mat Erfolleg bekämpft. Am Juli 2023 goufen am Kader vum selwechte Programm Eeër vun dëser Aart an der Géigend vu Capellen fonnt.
Am Kader vum Fuerschungsprojet MosquitoLUX (2019-2022) sinn d'Mustikenaarte vu Lëtzebuerg systematesch kartographéiert ginn fir en Atlas vun de Mustikë vu Lëtzebuerg ze publizéieren. De Projet gouf vum Naturmusée an Zesummenaarbecht mam Ëmweltministère an der Gesondheetsdirektioun ausgeféiert.
Mustiken als Iwwerdréier vu Kränkten
Mustike si wichteg biologesch Iwwerdréier vu Kränkten op Mënsch an Déier. Beim Picken kënne mam Spaut vun de Mustiken Erreeger vu Kränkten (Virussen, Bakteerien souwéi eenzelleg oder méizelleg Parasiten) iwwerdroe ginn, déi d'Mustik bei enger viregter Molzecht opgeholl hat.
An deem Kontext ass et wichteg, datt d'Erreeger sech no der Pickür vun engem infizéierte Wiert an der Mustik reproduzéieren a bis an d'Spautdrüsen transportéiert ginn. Dofir mussen d'Erreeger respektiv hir dorop spezialiséiert Tëschestadien och d'Mustik infizéieren. Dofir kann net all Mustikenaart all Kränkt iwwerdroen. D'Zäit tëschent der Opnam vum Erreeger an der Capacitéit, fir e viru kënnen ze ginn, gëtt bei Mustiken an anere Krankheetsvecteuren, extrinsesch Inkubatiounsperiod genannt. Si hänkt vun der Temperatur of an dauert tëschent 10 a 14 Deeg. Wann deemno en infizéierte Vecteur e Wiert virum Oflaf vun der extrinsescher Inkubatiounsperiod pickt, ka keng Kränkt iwwerdroe ginn.
Zu de wichtegste Krankheetserreeger, déi vu Mustiken iwwerdroe ginn, ziele Plasmodien (Malaria), parasitär Wierm, déi am Lymph- oder Bluttgefäässystem liewen (Filariasis, Dirofilariasis), Virussen (Gielféiwer, Denge-Féiwer, West-Nil-Féiwer, Chikungunya-Féiwer, Rift-Valley-Féiwer) oder Bakteerien (Tularämie). Och an Europa gëtt et Kränkten, déi vu Mustiken iwwerdroe ginn. D'West-Nil-Féiwer an d'Chikungunya-Féiwer gehéieren zu de bekanntsten.
Wéinst dem Klimawandel kann een dovun ausgoen, datt zu Lëtzebuerg de Risiko vun enger Infektioun duerch Mustike mat der Zäit wäert zouhuelen.
Rotschléi fir d'Eliminatioun vu Mustikelarven a Wunngebitter
Mustiken, déi eis picken oder péngegen, beweege sech net wäit. Si sinn dacks direkt an eisem Ëmfeld opgewuess. Déi bescht Method fir se lass ze ginn an net méi gepickt ze ginn ass et, fir ronderëm eis Haiser d'Plazen ze reduzéieren, wou d'Mustiken hir Eeër leeë kënnen (Bruttplazen). Prinzip: keen ofgestanend Waasser = keng Mustiken!
Kelly Henriques
Vun 2014 bis 2015 huet d'Henriques véiermol an der lëtzebuergescher Dammefoussballnationalekipp gespillt.
Norbert Leszczynski
Den Norbert "Noll" Leszczynski, gebuer den 8. Oktober 1943 zu Rëmeleng a gestuerwen den 20. Dezember 2017, war e lëtzebuergesche Foussballspiller.
Charles Leclerc
De Charles Marc Hervé Perceval Leclerc, gebuer de 16. Oktober 1997 zu Monaco, ass e monegassesche Formel-1-Pilot.
2018 gouf hie Pilot bei der Ecurie Sauber, an zanter 2019 ass hie bei der Ecurie Ferrari.
Saurimo
Saurimo ass eng Stad am Nordoste vun Angola, déi virun der Onofhängegkeet vum Land Henrique de Carvalho geheescht huet. Si ass d'Haaptstad vun der Provënz Lunda Sul.
Geschicht
Géint Enn vum 19. Joerhonnert hunn dem portugiseschen Offizéier Henrique Augusto Dias de Carvalho seng Truppen d'Uertschaft Saulimbo eruewert an do eng nei Uertschaft gegrënnt. D'portugisesch Kolonialverwaltung huet hir den Numm vum Eruewerer ginn, Henrique de Carvalho. 1923 ass si eng Klengstad ("vila") ginn, an den 28. Mee 1956 krut si Stad-Status. Wéi Angola 1975 onofhängeg ginn ass, ass d'Stad ëmbenannt ginn a krut den aktuellen Numm.
Geographie
D'Gemeng Saurimo ass eng vu véier Gemengen an der Provënz a setzt sech aus der Stad an 140 Dierfer zesummen. Si huet iwwer 423.000 Awunner. Haaptethnie sinn d'Chokwe; doduerch ass Chokwe och déi am heefegste geschwate Sproch zu Saurimo.
De Buedem an der Ëmgéigend vu Saurimo ass räich un Diamanten, Mangan an Eisen.
D'Stad läit op enger Héicht vu ronn 1.100 m iwwer dem Mieresspigel an d'Duerchschnëttstemperature leien tëscht 16 an 23 Grad Celsius.
Laxenburg
Laxenburg ass eng éisträichesch Uertschaft am Bezierk Mödling, südlech vu Wien, an Nidderéisträich.
Et huet 2.859 Awunner (Stand 1. Januar 2016).
Laxenburg ass bekannt fir säi Schlass, de Schlasspark an d'Franzensburg.
Katrín Jakobsdóttir
D'Katrín Jakobsdóttir, gebuer den 1. Februar 1976 zu Reykjavík, ass eng islännesch Politikerin (Lénks-gréng Beweegung). Si ass zanter dem 30. November 2017 Premierministesch.
Si war zanter 2003 Vizepresidentin, an zanter 2013 Presidentin vun der Lénks-grénger Beweegung. Vun 2007 bis 2017 war si Member vum Althing, dem islännesche Parlament. Tëscht 2009 an 2013 war si Ministesch fir Bildung, Wëssenschaft, Kultur an Nordesch Zesummenaarbecht.
D'Katrín huet op der Universitéit Island (Háskóli Íslands) islännesch Sprooch a Literatur studéiert.
Channing Pollock
Den Channing Pollock, gebuer de 16. August 1926 zu Sacramento a Kalifornien a gestuerwen den 18. Mäerz 2006 zu Las Vegas, war en US-amerikanesche Schauspiller an Zauberkënschtler.
Grand Prix de Denain 1983
Déi '''25. Editioun vum Grand Prix de Denain''' gouf de 5. Abrëll 1983 gefuer. D'Course gouf vum Britt Paul Sherwen gewonnen.
T-Shirt
En T-Shirt ass e Stéck Gezei mat kuerzen Äerm, dat den Uewerkierper bedeckt. En huet ëm den Hals e ronnen Ausschnëtt oder en Ausschnëtt a V-Form. En T-Shirt huet keng Täschen, Knäpp an och kee Col.
Théo Logelin
Den Théophile (" Théo") Logelin, gebuer den 28. Mee 1907 a gestuerwen..., war e lëtzebuergesche Foussballspiller.
Tëscht dem 6. Abrëll 1930 am 10. Mee 1934 huet den Théo Logelin 14-mol fir déi lëtzebuergesch Foussballnationalekipp gespillt an dobäi 2 Goler geschoss.
Les choses de la vie
Les choses de la vie ass e franséisch-italieenesch-Schwäizer Film vum franséische Filmregisseur Claude Sautet aus dem Joer 1970.
Ëm wat geet et am Film?
Ganz schwéier blesséiert bei engem Autosaccident erënnert de Pierre sech un Episoden aus sengem Liewen...
Infrabel-Linn 161
D'Infrabel-Linn 161 ass eng Zuchstreck déi Namouer mat Schaerbeek am Oste vu Bréissel verbënnt. Zesumme mat der Streck Namur-Lëtzebuerg bilt se déi international Streck Lëtzebuerg-Bréissel
Zukunft
1956 huet d'SNCB d'Linn ënner 3.000 Volt Gläichstroum elektrifizéiert a mat Lokomotive vun der Serie 23 Gidder- a Persounenzich op Lëtzebuerg bruecht. D'SNCB huet zanter 1956 sou gutt wéi keng Moderniséierungsaarbechten op der Streck gemaach, wouwéinst se haut déi belsch Haaptstreck mat där niddregster Referenzvitess ass, also där Vitess déi am Durchschnëtt ka gefuer ginn.
Rodolphe Brimmeyr
Den Adelbert Rodolphe Brimmeyr, gebuer de 25. Oktober 1834 zu Iechternach, an do gestuerwen den 9. Mee 1922 , war e lëtzebuergeschen Apdikter, Cheemiker, Politiker an Auteur.
De 15. November 1856 ass hien zu Lëtzebuerg als Apdikter zougelooss ginn. Hien hat zu Koblenz an zu München, wou hien 1857 promovéiert huet, studéiert. Fir d'éischt Apdikter ouni Offizin, huet hie méi spéit sengem Papp, dem Jean-Pierre Brimmeyr, seng Apdikt zu Iechternach iwwerholl, déi hien 1879 un de Jean-Pierre Fischer verkaf huet, fir sech als Cheemiker an der Stad nidderzeloossen, wou hien e pharmazeutesche Labo bedriwwen huet.
Hie koum méi spéit op Iechternach zeréck, wou hie vum 13. Juni 1906 bis de 17. Abrëll 1914 (Demissioun ) Buergermeeschter war. Vun 1905 bis 1920 war de Brimmeyr President vum Iechternacher Verschéinerungsveräin.
De Rodolphe Brimmeyr huet sech fir Botanik a Geschicht intresséiert. Hie war Member vun der historescher Sektioun vum Institut grand-ducal. Zesumme mam Henri Schintgen huet hie sengem Papp seng Geschichte der Stadt und der Abtei Echternach erausginn; den 1. Band koum 1921, den 2. Band 1923, nom Doud vum R. Brimmeyr, eraus.
De Rodolphe Brimmeyr war zäitweileg Proprietär vum Lauterbuerer Schlass.
Robert Mitchum
De Robert Mitchum gebuer als Robert Charles Durman Mitchum de 6. August 1917 zu Bridgeport, Connecticut, USA a gestuerwen den 1. Juli 1997 zu Santa Barbara, Kalifornien war en US-amerikanesche Schauspiller.
De Robert Mitchum huet an iwwer 130 Filmer mat sou bekannte Regisseure wéi John Huston, David Lean, Vincente Minelli, Otto Preminger, Howard Hawks a Raoul Walsh matgespillt
Fabrick
Eng Fabrick, Fabréck, Fabrik, Fabrek , ass en industriellt Gebai, an deem Gidder produzéiert ginn.
Félix Arend
De Félix Arend, gebuer den 29. Januar 1901 zu Capellen a gestuerwen de 6. Februar 1970 zu Lëtzebuerg, war e lëtzebuergeschen Olympionik. ,
Hie war bei den Olympesche Wanterspiller 1936 zu Garmisch- Partenkirchen als Ersatzmann beim Bobfueren zesumme mam Julien Lefèvre nominéiert ginn, awer déi zwee koumen net zum Asaz
Canton des Grands Lacs
De Canton des Grands Lacs ass eng franséisch administrativ Andeelung am Arrondissement Mont-de-Marsan, am Departement Landes an der Regioun Nei-Aquitaine.
Frank Latimore
De Frank Latimore, gebuer als Frank Kline den 28. September 1925 zu Darien am Connecticut a gestuerwen den 29. November 1998 zu Northwood, am London Borough of Hillingdon, war en US-amerikanesche Schauspiller.
De Frank Latimore krut no Optrëtter am Theater e Filmkontrakt bei der 20th Century Fox. No e puer méi klenge Rollen ass hien 1947 an Italie geplënnert. Duerno huet hien haaptsächlech nach a Filmer an Europa matgespillt.
Fernand Salentiny
De Fernand Salentiny, gebuer den 20. Oktober 1931 zu Péiteng a gestuerwen den 20. Mee 1991 zu Schëffleng, war e lëtzebuergesche Pedagog an Auteur vu geschichtleche Saachbicher.
Liewen a Wierk
De Fernand Salentiny, deen zu Nanzeg Geschicht a Literatur studéiert hat, huet dem Enseignement moyen relativ fréi de Réck gekéiert, fir sech am däitschsproochege Raum als Beruffsauteur ze versichen.
Säin Intressegebitt war d'Geschicht, verbonne mat Exotik an Abenteur. Sou huet hien eng ganz Rëtsch vu (Jugend-)Bicher iwwer d'nordamerikanesch Indianer, iwwer d'Piraten an d'Korsaren, iwwer d'südamerikanesch Kulturen, iwwer déi grouss Navigatoren an Entdecker, asw. redigéiert a publizéiert. Seng Bicher an Artikele ware populärwëssenschaftlech a syntheetesch geschriwwen, am Virfeld awer ëmmer seriéis recherchéiert, dacks genuch och duerch Reesen op déi verschiddenst Plazen an der Welt.
Wärend enger Dose Joren huet de Fernand Salentiny och Rezensioune fir d'Kultursäite vum Luxemburger Wort geschriwwen. Donieft huet hie Konferenze gehalen a kommentéiert Dia-Projektioune gemaach.
Treschenu-Creyers
Treschenu-Creyers (op Okzitanesch: Treschanuts e Creiers) ass eng franséisch Gemeng am Departement Drôme an der Regioun Auvergne-Rhône-Alpes.
Nazz Nazz
Nazz Nazz war eng lëtzebuergesch Rockband, déi tëscht 1986 an 2010 existéiert huet.
1986: D'Rebelle-Joren
D'Band gouf am Dezember 1986 zu Diddeleng gegrënnt. Ufanks waren en et sechs Männer, déi hir eege Lidder an enger 10 Quadratmeter Wäschkichen geprouft hunn: d'Gittariste Claude Kiefer an Ender Thilges, de Bass Daniel Kries, de Sänger Thierry van Werveke, de Batteur Pipo Petro an de Percussiounist Rico Winandy.
1987 hunn Nazz Nazz hiren éischte Concert am Café Exil zu Diddeleng ginn. E fréit Markenzeeche vun der Band war d'Stëmm an d'Optriede vum Sänger Thierry van Werveke. E Berliner Concertssall schreift Jore méi spéit: "Thierry van Werveke [macht] mit seiner Bühnenpräsenz und eindrucksvollen Stimme den Stil von Nazz Nazz nicht unwesentlich [aus.]"
D'Joer drop huet d'Band a gutt gefëllte Bistroen an op Museksfestivalle gespillt.
Den Album Stay Aboard gouf am Mäerz 1990 am Zoo vun Housen opgeholl an zu Hannover gemëscht. En ass als LP erauskomm. Ënner den 12 Lidder haten dat méi emotionaalt Red Eyes an déi méi rockeg Stécker Against the Law an Halwer Zing de Moien Succès bei de Fans. 2003 koum Stay Aboard och op CD eraus, mat e puer bis dohin onverëffentlechte Lidder.
1992: Déi zweet Editioun
Bis 1995 hunn Nazz Nazz eng gréisser Tournée gespillt.
2000: De Comeback
Am Joer 2000 koumen dräi fréier Membere nees zeréck bei Nazz Nazz, an d'Grupp huet vun 2001 un erëm albewäert Nazz-Nazz-Lidder op Concerte gespillt, dorënner am Atelier an an der Escher Kulturfabrik.
Schluss
Mam Dout vum Sänger Thierry van Werveke Ufank 2009 huet och Nazz Nazz opgehalen ze existéieren.
Hëseng
Hëseng ass e Flouer zu Rëmeleng, dee sech vum Laangegrond bis d'hënnescht Häd erstreckt.
D'Flouernimm sinn 1823 an de Kadaster komm fir eng besser Beschreiwung ze hu wéi a wou e Stéck Land louch dat engem gehéiert huet. Dat huet alt um Plang zu villen Ecken a Bëlze gefouert, wat sécher wichteg war fir d'Landbesëtzer, mee éischtens verännert sech mat der Zäit emol d'Zesummestellung vun engem Besëtz oder souguer d'ganz Landschaft, an zweetens verkuebelt et héchstens en haitege Spadséiergänger dee sech orientéiere wëll an net onbedingt d'genee Grenz vu Propriétéite vu virun zwee Joerhonnerte studéiere wëll. Fir d'Bestëmmung wat genee zu Hëseng zielt ass sech op de Kadasterplang baséiert ginn, wat déi eng oder aner glunge Kanten erkläert, mä aner Ecken déi der Definitioun vum Flouer widersprieche goufen erausgeholl. Et ass unzehuelen, datt de Flouer sech uganks nach méi an de Laangegrond gezunn huet, well de Koschtesch Nic. weist a senger Festschrëft drop hin datt e viraals bei der "Villa Lejeune" ugefaaang huet, déi sech haut awer net méi lokaliséiere léisst.
Den Urspronk vum Flouernumm léisst sech dem Prof. Nic. van Werweke no an enger klenger Usiidlung vermudden, déi iergendwann zerstéiert ginn ass. D'Endung "-eng" deit eigentlech drop hin, datt d'Franken hir Fangere beim Numm mat am Spill haten. Op virun deenen och eng gallo-réimesch Häip do stoung ass Spekulatioun. Als bal sécher muss een awer unhuelen, datt d'Hunnen am Joer 451 ënnen eng méi oder manner laang Rascht gehalen hu wéi se vun Tréier op Metz gezu sinn, well d'Hësengerlach a senger fréirer ganzer Ausdeenung gouf nach bis an d'16. Joerhonnert eran o nach "Hunnendall" genannt. Dës weidere kann een op Basis vum Flouer "Vir Mouer" unhuelen, datt d'Waasser dat fréier am Vëllege vun der Hësenger Quell koum an engem Mouer gestaut gouf deen als Waasserreserve gedéngt huet.
Uganks vum 19. Joerhonnert war an Hëseng e schéine Gemengebësch vun 29 ha. Fir d'Rëmelenger Leit war alles vum Hësenger Lach bis erop op d'Hësenger Kopp Synonym mat Natur an Erhuelung, sou datt et en dacks besicht Ausfluchszil war.
Eemol koum et awer zu engem trageschen Ongléck. Iwwer d'Hësengerlach ass och d'Minettseelbunn gaang, a wéi zwéi Seelbunnschlässer Reparaturen um Droseel ze maachen haten an de Stroum ze fréi ageschalt gouf, do koume se net méi aus de Féiss a sinn aus grousser Héicht erofgefall. Zeie war de Jenny Weinandt-Gitt, deen ënner Schwénkert säin Aker geplout huet.
Obwuel hautdesdaags d'Intermoselle de Laangegrond, Pafert an den ënneschten Deel vun Hëseng fir sech ofgespaart huet, kann een och haut nach gutt d'Natur genéissen, z. B. andeems een um Wee vun der hënneschter Häd op den Arbedshaff am Bësch zweemol riets ofbéit, fir dann an d'Hësenger Lach ze kommen, eng enk Schlucht vu just enger 50 m Breet. D'Hësenger Quell versickert wuel zum Deel an ënnerierdesche Galerien, mä e klenge Weier bréngt se ëmmer nach zuwee, wann och net méi wéi viraals Fësch dra liewe kënnen.
David d'Angers
Pierre-Jean David d'Angers, gebuer den 12. Mäerz 1788 zu Angers, gestuerwen de 5. Januar 1856 zu Paräis, war e franséische Sculpteur.
Joe Dassin
De Joseph Ira Dassin, gebuer de 5. November 1938 zu New York a gestuerwen den 20. August 1980 zu Papeete, op Tahiti, war e franséische Chanson-Sänger.
David d'Angers
Hien ass um Père Lachaise-Kierfecht zu Paräis begruewen.
Joe Dassin
Seng Eltere waren de Filmregisseur Jules Dassin an d'Violinistin Béatrice Launer. No sengem Studium op der University of Michigan zu Ann Arbor ass hien 1962 op Paräis zeréckgaangen, wou e schonn als Jugendleche gelieft hat, an huet do bei RTL Radio geschafft. 1965 koum seng éischt Single, Je change un peu de vent, eraus.
Säi gréisste Succès hat de Joe Dassin um Ufank vun den 1970er-Joren, mat Lidder wéi Les Champs-Élysées, Ma Musique, L'été indien, La fleur aux dents a Ça va pas changer le monde.
Wiktor Alexandrowitsch Loginow
De Wiktor Alexandrowitsch Loginow (op Russesch: Виктор Александрович Логинов), gebuer den 13. Februar 1975 zu Kemerowo, ass e russesche Schauspiller an Televisiounsmoderateur.
Hien huet op der Jekaterinburger Drama-Universitéit studéiert. Virun der Carrière an der Televisioun an am Film war de Wiktor Loginow op Theaterbünen aktiv, a parallel dozou huet hie souguer z. B. als Maschinist, Rettungsschwëmmer a Guide geschafft, ,.
A Russland gouf hie mat der Haaptroll als lidderegen a misogyne Schongvendeur Gennadi "Gena" Bukin an der satirescher Sitcom Stschastliwy wmeste (Счастливы вместе, "Glécklech zesummen"), enger russescher Adaptatioun vu Married... with Children bekannt,. D'Bild vum Bukin war sou beléift, datt zu Éiere vun dësem Personnage d'Monument zu Jekaterinburg (d'"Heemechtsstad" vun der Bukin-Famill) opgeriicht gouf,. Seng aner notabel Roll ass d'Haaptroll an der TV-Serie Tschernow (Чернов, 2019), ; aner Rollen a Filmer an a Serië si méi niewesächlech a manner bekannt.
De Loginow gouf och als Moderateur vu verschiddene lokalen Tëleesemissioune wéi SuperIntuizija, Pjatero na odnogo , Maschina asw. bekannt.
Pinselschimmel
Pinselschimmel (Penicillium; vum Laténgesche penicillus "Pinsel") ass eng Pilz-Gattung aus der Famill vun den Trichocomaceae. Hiren Numm kënnt dohier, well hir Konidiophore mat de den Konidien wéi Pinsel ausgesinn. Verschidden Aarte vun dëser Gattung spillen eng Roll bei der Produktioun souwuel vu Penicillin wéi och vu Liewensmëttele wéi Schimmelkéis.
Charakteristiken
Den Thallus, d'Myzel, besteet aus engem wäit veräschtelten Netz vun Hyphen, Dës Hyphe bestinn aus méi Kären, sinn duerch Septen ënnerdeelt an hunn dacks keng Faarf. Um Hyphemyzel forméiere sech déi typesch Konidiendréier, déi e puermol verzweigt sinn, mat de Konidiosporen drop. Dat ass déi gängest Verbreedungsform vun de Pilzen a se si meeschtens gréng gefierft.
Liewensweis
Pinselschimmele liewe virun allem a killen a geméissegte Klimazonen um Buedem a si bal iwwerall ze fannen, wou organescht Material am Zoustand vun der Zesetzung ass. D'Saprophyten ënner de Pinselschimmel- an den Aspergillus-Aarten ("Strenze-Schimmelen") gehéieren zu de bekanntste Vertrieder vun den Eurotiales a liewe virun allem op organesche Substanzen, déi ofgebaut kënne ginn. Si stellen déi klassesch Schimmelpilzen duer an zielen zu de Wichtegste Liewensmëttelverdierwer. Vill Aarte stousse Mykotoxiner of, déi héichgëfteg sinn.
Ekonomesch Bedeitung
Eng Rëtsch vu Pinselschimmele spillen eng zentral Roll bei der Produktioun vu Kéis an och vu verschiddene Fleeschprodukter. Penicillium camemberti a Penicillium roqueforti z. B. komme bei der Produktioun vu Camembert, Brie, Roquefort a villen anere Kéiszorten zum Asaz. Bei der Produktioun vu réier Wurscht oder Ham spille Pilze wéi Penicillium nalgiovense eng Roll, andeems se net nëmmen de Goût besser maachen, mä och d'Fleesch méi laang iessbar halen, andeems se verhënneren, datt aner Pilzaarten, déi schiedlech fir de Mënsch wieren, sech drop néierloosse kéinten.
Pinsel- a Strenzeschimmelaarten (Aspergillus) sinn och eng Quell fir d'biotechnologesch Produktioun vun Enzymer wéi Pektinasen, Lipasen, Amylasen, Cellulasen a Proteasen. Si ginn agesat fir wichteg organesch Saieren, virun allem Zitrounen-, Glucon- a Wäisaier ze produzéieren. Do derbäi kënnt d'Gewanne vu wichtegen Antibiotika, virun allem de Penicillin an de Griseofulvin.
Aarten (Auswiel)
Relevant Aarte vun der Gattung Penicillium sinn:
Schreifmaschinn.lu
schreifmaschinn.lu ass eng Web-Applikatioun, déi eng automatesch Text-Transkriptioun vum geschwate Lëtzebuergesch erméiglecht.
De Prototyp gouf vum Zenter fir d'Lëtzebuerger Sprooch (ZLS) an Zesummenaarbecht mam Le Minh Nguyen, engem Expert an der Voice Technology, entwéckelt a gouf den 9. Dezember 2022 virgestallt.
D'Software baséiert um multilingualen Open-Source-Modell vu meta.ai XLS-R. Dëse gouf mat 436.000 Stonnen Audiomaterial an 128 verschiddene Sprooche 'virtrainéiert'. Fir en op d'Lëtzebuerger Sprooch auszeriichten, ass déi kënschtlech Intelligenz hannendru mat lëtzebuergeschen Donnéeë 'verfeinert' ginn. Dat ware Sproochdateien, déi gréisstendeels vun audiovisuelle Medien (RTL Radio Lëtzebuerg, Radio 100,7) hierkoumen. Den ZLS huet fir d'korrekt Schreifweis vum Verschrëftlechen an d'Synchronisatioun mam Audiofichier gesuergt an eng Web-Applikatioun ronderëm gebaut, fir dass jiddereen se ausprobéiere kann an duerch Textbeiträg verbesseren hëllefe kann.
Ausbléck
2023 solle bis 100 Stonne synchroniséierten Toun an Text ofgespäichert, an eventuell e Spellchecker (z. B. fir Nimm) integréiert ginn. Den Tool soll spéider verschiddenen Uwendungsméiglechkeete kënnen ugepasst ginn, an och vun externe Firmae kënne gebraucht ginn.
Jos Helbach
De Jos Helbach, gebuer de 25. Januar 1930 zu Schieren, ass e lëtzebuergeschen Auteur a pensionéierte Fierschter. Hie wunnt zu Groussbus.
Paris-Nice 2014
Déi '''72. Editioun vu Paris-Nice''' gouf vum 9. bis de 16. Mäerz 2014 gefuer. Et war déi zweet Kompetitioun um Kalenner vun der UCI World Tour 2014.
Saint-Benoit-en-Diois
Saint-Benoit-en-Diois ass eng franséisch Gemeng am Departement Drôme an der Regioun Auvergne-Rhône-Alpes.
Monique Philippart
D'Monique Philippart, gebuer als Monique Schmitt de 15. Juni 1955 zu Esch-Uelzecht, ass eng lëtzebuergesch Schrëftstellerin vu Kanner- a Jugendbicher, déi sech och un Erwuessener riichten a mat enger Ausnam am eegene Verlag erauskommen. Auszich aus hire Wierker sinn am E Buch am Zuch verëffentlecht ginn.
Biographie
No hirer Première 1973 am Lycée Hubert-Clément huet si dräi Joer am Centre de Logopédie mat Kanner déi sproochbehënnert sinn oder net gutt gesinn, geschafft. Vun 1977 bis 1980 huet si a Brasilien zu Sao Paolo gelieft a benevole an engem SOS Kannerduerf geschafft. Vun 1984 bis 1986 huet si Theologie studéiert a vun 1986 bis 2000 Reliounsunterrecht a verschiddene Primärschoulen zu Esch-Uelzecht gehalen.
Mat hirem Mann Yves zesummen hu si 11 Kanner, eegener, Adoptivkanner an och Kanner a Fleeg. D'Monique Philippart versteet sech als eng engagéiert Kämpferin fir sozial Gerechtegkeet a schafft aktiv an der Netregierungsorganisatioun Hand an Hand, fir besonnesch Kanner a Jugendlechen a Südamerika an a Polen ze hëllefen.
Nodeem si 1976 e Schreifconcours fir Kannergeschichte gewonnen hat, huet d'Lëtzebuerger Wort hir ugebueden, d'Kannersäit am Sonndesblat ze gestalten. Aus dëse Geschichten entsteet och hiert éischt Buch: ABC, Geschichten der großen Buchstabenfamilie. Hir Theme sinn Generatiounskonflikter, Depressiounen, Gewalt an der Famill, Verhalenstéierungen, Krankheet a Sucht. E besonnesche Schwéierpunkt leet si op d'Verhältnes tëschent Mamm a Kand. An de Jugendbicher dréinen d'Theme méi ëm sozial Benodeelegung an Ausgrenzung.
Tour de Wallonie 2013
Déi 40. Editioun vum Tour de Wallonie, gouf vum 20. bis de 24. Juli 2013 a Wallounien tëscht Ans an Thuin gefuer. Et goung iwwer eng Streck vun 861,8 km an d'Course stoung um Kalenner vun der UCI Europe Tour 2013 an der Kategorie 2.HC.
Nancy Reagan
Si war vun 1951 bis zu deem sengem Doud mam Ronald Reagan bestuet, an deemno, wéi deen, tëscht dem 21. Januar 1981 an dem 20. Januar 1989, 40. President vun de Vereenegte Staate war, First Lady vun den USA.
Als Nancy Davis huet si an enger Dose Filmer matgespillt.
Filmographie
Si ass och tëscht 1953 an 1962 a verschiddenen Televisiounsproduktiounen opgetrueden.
Guy Schmidt
De Guy Schmidt, gebuer den 12. Abrëll 1932, ass e fréiere lëtzebuergesche Foussballspiller.
Tëscht dem 23. Mäerz 1952 am 24. November 1957 huet de Guy Schmidt 14-mol fir déi lëtzebuergesch Foussballnationalekipp gespillt.
René Théry
De René Antoine Marie Joseph Théry, gebuer de 5. November 1869 zu Douai am franséischen Departement Nord, gestuerwen de 17. September 1922 zu Paräis, war en Architekt.
Grand Prix de Denain 1984
Déi '''26. Editioun vum Grand Prix de Denain''' gouf de 25. Abrëll 1984 gefuer. D'Course gouf vum Belsch Yves Godimus gewonnen.
René Théry
Hien hat zu Douai, Lille a Canterbury Architektur studéiert, an duerno, tëscht 1898 an 1904 an de Vereenegte Staaten a verschiddenen Architektebureaue geschafft. E koum nees an Europa zeréck an huet sech zu Bréissel installéiert, wou en ë. a. Gebaier fir Assurancë-Gesellschaft Propriétaires réunis, d ' Banque de Bruxelles, Crédit anversois an d'Banque de Paris et des Pays-Bas, sou wéi och eng Rëtsch Privathaiser entworf huet.
CR360
Den CR360 ass e Chemin repris an de Kantonen Dikrech a Réiden a geet vum CR306 an nërdlecher Richtung bis op Mäerzeg.
Den CR360 ass ronn 4,5 km laang.
My Lover My Son
My Lover My Son ass en US-amerikanesch-brittesche Film vum US-amerikanesche Filmregisseur John Newland aus dem Joer 1970.
Ëm wat geet et am Film?
D'Francesca ass onglécklech mam Robert bestuet. Den James hire Jong erënnert si un hire verstuerwene Frënd Macer, deen de Papp vum James ass, wat den James awer net weess...
Oia (Griicheland)
Oia oder Ía (Οία op Griichesch) ass eng Uertschaft op der Insel Thira, am Santorini-Archipel, deen zu den Zyklade gehéiert, an der Regioun Südlech Egäis.
Francesco Totti
De Francesco Totti, gebuer de 27. September 1976 zu Roum, ass en italieenesche fréiere Foussballspiller. Hie war de Kapitän vum AS Roum.
Oia (Griicheland)
Oia huet 665 Awunner, mat de Weilere ronderëm der 1226. Et läit eng 11 km nordwestlech vu Fira, um Bord vun der Caldera, op der Nordwestspëtz vun der Insel. Vun der Uertschaft, déi op 70–100 m Héicht läit, ginn zwou Trapen erof bei den Hafen.
Francesco Totti
Hie war zanter sengem 14 Liewensjoer beim AS Roum. Hie war och bekannt als e Spiller vun der italieenescher Foussballnationalekipp. Hie war a senger Zäit ee vun de beschten italieenesche Spiller.
Oia (Griicheland)
Fréier huet d'Uertschaft Apano Meria oder Anomeria (Απάνω Μεριά, Ανωμεριά) geheescht, den Numm Oia krut s'an den 1930er Jore fir un déi antik Stad Thera z'erënneren, déi op der Südsäit vun der Insel louch. .
Oia war vum 19. Joerhonnert bis 1997 eng eegestänneg Gemeng. Se gouf du mat Thirasia zu der Kinotita ("Landgemeng") Oias Κοινότητα Οίας, zesummegeluecht. 2011 gouf déi, als Δημοτική Κοινότητα Οιας, eng Sektioun vun der nei geschaafter Gemeng Thira (Dimos Thiras Δήμος Θήρας).
1956 war Oia bei engem Äerdbiewe staark zerstéiert ginn.
Vun 1976 u goufen d'Haiser an de verwénkelte Gässele restauréiert, kruten hir typesch wäiss Faarf, an et goufen tourismusgerecht Restauranten, Hotelen a Baren a verschiddene vun hinnen amenagéiert. Haut kaschten d'Terrainen do mat am deierste vu ganz Griicheland.
Jeannot Welter
De  Jeannot Welter oder Jean Welter, gebuer de 15. Mäerz 1928 a gestuerwen de 25. Dezember 1999, war e lëtzebuergesche Boxer an Olympionik.
Hien huet Lëtzebuerg op den Olympesche Summerspiller 1948 zu London an 1952 zu Helsinki vertrueden.
Katalounesch
Katalounesch, oder d'katalounesch Sprooch (cat.: català, llengua catalana), och bekannt als Valencianesch oder d'Valencianesch Sprooch (cat.: valencià, llengua valenciana) an der Autonomer Gemeinschaft Valencia, gehéiert zu der Grupp vun de romanesche Sproochen. Et ass déi offiziell Sprooch vun dräi autonome Gemeinschaften a Spuenien: Katalounien, d'Gemeinschaft Valencia an d'Balearesch Inselen, souwéi vun Andorra. Se gëtt och nach an der sardinescher Stad Alghero geschwat. Katalounesch gëtt och am Departement Pyrénées-Orientales vu Frankräich (heiansdo Nordkatalounien genannt) an an zwee anere Beräicher am Oste vu Spuenien geschwat: der Regioun Franja de Ponent an Aragonien an der Carche an der Regioun Murcia.
Déi katalouneschsproocheg Territoiren ginn dacks Països Catalans (katalounesch Länner) genannt. Am Joer 2018 hat d'Sprooch 10.048.969 Spriecher, vun deenen ongeféier d'Halschent Mammesproochler waren. D'Normativ vun der katalounescher Sprooch gëtt vum Institut d'Estudis Catalans, an der Acadèmia Valenciana de la Llengua zu Valencia, gegrënnt.
Canton de Haute Lande Armagnac
De Canton de Haute Lande Armagnac ass eng franséisch administrativ Andeelung am Arrondissement Mont-de-Marsan, am Departement Landes an der Regioun Nei-Aquitaine.
Eiseplanéit
Als Eiseplanéit bezeechent ee Planéiten, déi haaptsächlech aus engem héichverdichten Eisekär bestinn an entweeder keen oder bal kee Mantel hunn. An eisem Sonnesystem ass de Planéit Merkur de gréisste Vertrieder vun där Aart, et gëtt awer ugeholl, datt et Exoplanéite gëtt, déi däitlech méi grouss sinn a komplett aus Eise bestinn.
Genesis
Eiseplanéite kënnen entstoen, wann e gewéinlechen Eisesilikatplanéit (wéi z. B. d'Äerd) duerch Aschléi vu giganteschen Ausmoosse verännert gëtt. Duerch den Aschlag vun engem ganz grousse Kierper kann de Mantel vum Planéit opgeléist an an de Weltraum geschleidert ginn. Iwwreg bléift dann den héichdichten a relativ stabilen Eisekär. Aktuell Planéitesimulatioune soe viraus, datt Eiseplanéite virun allem a Systemer entstoe kënnen, bei deenen d'Planéiten an engem ganz enken Orbit ëm hiren Zentralstär kreesen. Och a Systemer, déi vun engem besonnesch grousse Stär dominéiert ginn, kann déi protoplanetaresch Scheif räich un Eise sinn an Eiseplanéite bilden.
Eegenschaften
Eiseplanéite kënne, well hinnen e Mantel feelt an si wéinst hirer héijer Dicht en entspriechend Uewerfläche-Volumen-Verhältnes hunn, ganz séier ofkillen. Dofir ass net z'erwaarden, datt sou Planéiten e Magnéitfeld entwéckelen oder tektonesch Prozesser op hirer Uewerfläch weisen.
Emile Wolter
Den Emile Wolter, gebuer den 13. Oktober 1853 zu Rulljen a gestuerwen den 19. September 1937 zu Nacher, war e lëtzebuergesche Politiker.
Hie war vum 5. Mäerz 1894 bis den 3. Februar 1903 Buergermeeschter vun der Gemeng Géisdref.
Hie gouf bei den Ersatzwale fir d'Chamber vum 20. Oktober 1918, nodeem den Emile Reuter an d'Regierung komm war, am Kanton Wolz als Deputéierten an d'Chamber gewielt an de 24. Oktober als Deputéierte vereedegt. Bei de Chamberwale vum 26. Oktober 1919 gouf den Emile Wolter net zeréckgewielt.
Ralph Hoffelt
De Ralph Hoffelt, gebuer de 7. Abrëll 1956 zu Esch-Uelzecht, ass e lëtzebuergesche Moler a Sculpteur.
Zesumme mam Jean Fetz, war hien 1984 ee vun de Grënner vum Lëtzebuerger Artisten Center.
Elektrifizéierung (Eisebunn)
Ënner Elektrifizéierung versteet ee bei der Eisebunn d'Ausrëschte vun enger Zuchstreck mat enger Catenaire oder enger drëtter oder och véierter Schinn déi elektresche Stroum un d'Traktiounsgefierer déi op der Streck ënnerwee sinn, weidergëtt. Elektrifizéiert Eisebunnsstrecke gëtt et zanter dem Enn vum 19. Joerhonnert. Déi éischt elektrifizéiert Streck gouf et 1895 an Amerika wéi zu Baltimore ënnerierdesch Gleiser geluecht goufen an duerno an der Schwäiz 1899 op der Streck Thun - Burgdorf. A Frankräich goufen déi éischt Elektrifizéierungen am Joer 1900 op de Paräisser Linne vum Quai d'Orsay op d'Gare Austerlitz a vun der Gare des Invalides bis op Versailles mat 600 Volt Gläichstroum a mat enger drëtter Schinn gemaach.
Am Ufank waren d'Elektrifizéierungen nëmmen op e puer Strecke limitéiert a gouf nëmmen op kuerzen Distanze agesat fir spezifesch Problemer ze léisen, wéi z. B. fir op de Linnen an der noer Ëmgéigend vun de Stied keen Damp ze maachen, oder op géie Biergstrecke wou d'hydraulesch Energie a grousse Quantitéiten zur Verfügung stoung. Réischt no der Kuelekris am Éischte Weltkrich ass d'Iddi vun der elektrescher Traktioun op grousse Strecke méi konkreet ginn, well s'anengems e gewëssen Ausgläich beim Energiemanktem konnt bréngen.
Elektrifizéierung vun der Eisebunn zu Lëtzebuerg
D'Geschicht vun der Elektrifizéierung zu Lëtzebuerg ass enk mat der Geschicht vun der Lëtzebuerger Ekonomie an der Nokrichszäit verknëppt.
Jimmy Carter
Den James Earl "Jimmy" Carter, Jr., gebuer den 1. Oktober 1924 zu Plains, an Georgia, ass en US-amerikanesche Politiker (Democratic Party) an Auteur. Hie war tëscht 1977 an 1981 den 39. President vun de Vereenegte Staaten. 2002 krut hien de Friddensnobelpräis fir seng Aarbecht mam Carter Center.
Grand Prix de Denain 1985
Déi '''27. Editioun vum Grand Prix de Denain''' gouf den 11. Abrëll 1985 gefuer. D'Course gouf vum Belsch Patrick Versluys gewonnen.
Jimmy Carter
De Carter ass um Land, an Georgia, opgewuess a war e Kakuette-Bauer. Hie war vun 1963 bis 1967 Senator vun Georgia, a vun 1971 bis 1975 Gouverneur vun deem Staat. 1976 huet hien d'Presidentewale géint den deemolege President, de Republikaner Gerald Ford, gewonnen.
Antoine Émile Henry Labeyrie
Den Antoine Émile Henry Labeyrie, gebuer 12. Mee 1943 zu Paräis ass e franséischen Astronom.
Jimmy Carter
Den zweeten Dag am Amt huet hien d'Refractairen aus dem Vietnamkrich begnodegt. Aussepolitesch huet hien d'Camp David Accorden, d'Verträg iwwer de Panamakanal, déi de Kanal u Panama hanneschtginn hunn, an den zweeten Tour vun de SALT II-Verhandlungen iwwer Ofrëschtung vu strategesche Waffen ausgehandelt.
Antoine Émile Henry Labeyrie
De Labeyrie hat 1966 säin Ingenieurstudium an der École supérieure d'optique, ofgeschloss, a krut 1970 den Doktorgrad. Hien ass Professer am Collège de France. Säi Laboratoire fir Interferometrie vu Stären an Exoplanéiten (Laboratoire d'Interférométrie Stellaire et Exo-planétaire, LISE) ass am Observatoire de Haute-Provence integréiert.
D'Fuerschungsgebitt vum Labeyrie ass d'Optik, besonnesch um Gebitt vun den Interferometrietechniken. Hien huet d'Speckle-Interferometrie entwéckelt. Am Ament schafft hien um Konzept vun engem „Hyperteleskop“ (och Exo Earth Imager), en Interferometer deen eng Flott vu Weltraumteleskope kombinéiert a grouss genuch ass fir prinzipiell Strukturen op Exoplanéiten opléisen ze kënnen.
Jimmy Carter
D'Enn vu senger Amtszäit war 1979–1981 markéiert vun der Iranescher Geiselkris, dem Accident an der Atomzentral vun Three Mile Island, an der sowjetescher Invasioun vun Afghanistan, déi de Kale Krich eskaléiere gedoen an ë. a. zum Boykott vun den Olympesche Spiller 1980 zu Moskau gefouert huet.
Innepolitesch war war hie virun allem an der Energie-, Bildungs- an Ëmweltpolitik engagéiert, huet et allerdéngs net gepackt, d'USA aus hirer Wirtschafts- a Gesellschaftskris erauszeféieren, firwat en no engem Mandat 1981 vum Republikaner Ronald Reagan ofgeléist gouf. Dem Carter säi Vizepresident war de Walter Mondale.
1982 huet de Jimmy Carter de Carter Center opgebaut, fir d'Mënscherechter doruechter virunzebréngen, a sech an de Joren dono an humanitären Aktiounen engagéiert.
Paris-Nice 2013
Déi '''71. Editioun vu Paris-Nice''' gouf vum 3. Mäerz bis den 10. Mäerz 2013 gefuer. Et war déi 2. Kompetitioun um Kalenner vum der UCI World Tour 2013.
Fanny Cottençon
D'Fanny Cottençon, gebuer den 11. Mee 1957 zu Port-Gentil am Gabun, ass eng franséisch Schauspillerin.
Si krut 1983 en César als bescht Schauspillerin an enger Nieweroll am Film L'étoile du Nord.
Bourse (Studium)
Eng Bourse ass eng finanziell Ënnerstëtzung fir Studenten, Schüler, jonk Wëssenschaftler, Sportler oder Kënschtler, déi hinnen hëllefe soll ze studéieren an hir Bildung oder Leeschtung ze verbesseren.
Eng Bourse muss am Géigesaz zum Prêt net zeréckbezuelt ginn.
Grohans
Grohans oder Grohaans ass e Lieu-dit am Neiduerf an der Stad Lëtzebuerg.
Geographie
Grohans läit op engem Plateau tëscht dem Laangegronn, der Neiduerfer Strooss an der Tréierer Autobunn op enger Héicht vun 337 Meter.
Christiane Hörbiger
D'Christiane Hörbiger, gebuer den 13. Oktober 1938 zu Wien an och do gestuerwen den 30. November 2022, war eng éisträichesch Schauspillerin.
Si war d'Duechter vum Schauspiller Attila Hörbiger (1896–1987) an der Schauspillerin Paula Wessely (1907–2000) an d'Schwester vun de Schauspillerinnen Elisabeth Orth a Maresa Hörbiger. De Schauspiller Paul Hörbiger (1894–1981) war hire Monni.
Grand Prix de Plumelec-Morbihan 2013
Déi '''37. Editioun vum Grand Prix de Plumelec-Morbihan''' gouf 2013 de 25. Mee gefuer a stoung um Kalenner vum UCI Europe Tour 2013 an der Kategorie 1.1. Et war déi néngt Kompetitioun vun der Coupe de France 2013.
Saint-Andéol (Drôme)
Saint-Andéol ass eng franséisch Gemeng am Departement Drôme an der Regioun Auvergne-Rhône-Alpes.
Cueva de las Manos
D'Cueva de las Manos, spuenesch fir: Hiel vun den Hänn, ass en Natur- a Kulturmonument an der argentinescher Provënz Santa Cruz. Si zielt zënter 1999 zu de Kultur-Weltierwe vun der UNESCO. D'Hielemolereien dora sinn déi bekanntst aus dem südleche Südamerika.
D'Hiel gouf 1941 vun engem Pater entdeckt. Se läit am Canyon vum Río Pinturas, eng 80 km südlech vun der Uertschaft Perito Moreno.
D'Molereie si vu 7.000 bis 1.000 viru Christus, verschiddene Quellen no gëtt et der souguer drënner, déi 13.000 Joer virun eiser Zäit entstane wieren.
D'Molereien an der Hiel gi je no Stil an dräi Gruppen agedeelt, déi A, B oder C genannt ginn.
D'Grupp A ass déi mam héchste kënschtlereschen Niveau. Ze gesi si Juegdzeenen, wou Mënsche Guanakoe joen. D'Faarwe si Schwaarz, Ockergiel, Hellrout a Mof.
An der Grupp B sinn déi Molereien zesummegefaasst, déi statesch mënschlech Figure mat klenge Käpp als Sujet hunn; weiderhi Guanakoen, an abstrakt Zeeche wéi Kreesser, Spiralen, Punktreien, Schlaangelinnen a Rechtecker. Hei dominéiere Schwaarz a Mof.
An der Grupp C sinn déi Molereien zesummegefaasst, déi Hänn an negativer Form weisen, d. h. den Ëmrëss vun der Hand, déi als Pochoir iwwermoolt gouf, sou wéi och relativ grouss mënschlech Figuren. Hei dominéiere roudelzeg Téin.
Qui ?
Qui ? ass e franséisch-italieenesche Film vum franséische Filmregisseur Léonard Keigel aus dem Joer 1970.
Ëm wat geet et am Film?
D'Marina an de Claude fale bei engem Autosongléck an der Bretagne iwwer d'Fielsen an d'Mier. D'Marina ka sech retten, awer de Claude bleift verschwonnen...
Canton de Mont-de-Marsan-1
De Canton de Mont-de-Marsan-1 ass eng franséisch administrativ Andeelung am Arrondissement Mont-de-Marsan, am Departement Landes an der Regioun Nei-Aquitaine.
CR361
Den CR361 ass e Chemin repris am Kanton Wolz a geet vun der N27 beim Heischtergronn an nërdlecher Richtung bis op Géisdref.
Den CR361 ass ronn 2,6 km laang.
Karibescht Mier
D 'Karibescht Mier ass en Niewemier vum Atlanteschen Ozean. Zesumme mam Golf vu Mexiko am Nordweste bilt et d'Amerikanescht Mëttelmier. Um nërdlechen an ëstleche Bord leien d'Westindesch Inselen.
Karibik ass d'Bezeechnung vun der ganzer Regioun, d. h. d'Karibescht Mier mat sengen Inselen an Inselgruppen an d'Küstegebidder. Deels gëtt och de Golf vu Mexiko mat abezunn.
Am Norde grenzt d'Karibescht Mier un d'Grouss Antillen, am Osten un d'Kleng Antillen, am Süde leie Kolumbien a Venezuela an am Weste sinn et d'Länner vun Zentralamerika.
Tour de Wallonie 2012
Déi 39. Editioun vum Tour de Wallonie, gouf vum 21. bis de 25. Juli 2012 a Wallounien tëscht Tournai a Perwez gefuer. Et goung iwwer eng Streck vun 937,3 km an d'Course stoung um Kalenner vun der UCI Europe Tour 2012 an der Kategorie 2.HC.
Dräilännereck bei Schengen
Den Dräilännereck bei Schengen ass dee Punkt wou déi däitsch, lëtzebuergesch a franséisch Grenz zesummekommen. Et ass gläichzäiteg d'Grenz tëscht der Lëtzebuerger Gemeng Schengen, der däitscher Gemeng Pierel an der franséischer Gemeng Opech. Dat däitscht Bundesland dat d'Grenz op där Plaz bilt ass d'Saarland, an dat franséischt Departement ass d' Museldepartement.
De gemeinsame Grenzpunkt mat Frankräich ass an der Mëtt vun der Musel, eng ronn 240 Meter flossop vun der Schengener Bréck um Kanalkilometer 242,20 op der Héicht vun der Ausfaart vun der Schleis vun Opech.
Jean Schoenberg
De Jean Schoenberg, gebuer de 6. September 1881 zu Esch-Uelzecht, gestuerwen de 27. Dezember 1932 an der Stad Lëtzebuerg, war e lëtzebuergeschen Architekt.
No e puer Stagen an Ingenieurs- an Architektebüroen huet de Jean Schoenberg zu Stuttgart studéiert, ier hie säi Studium op der Académie royale des beaux-arts zu Bréissel ofgeschloss huet.
Morituri (Film 1948)
Morituri ass en däitsche Film vum Eugen York aus dem Joer 1948.
Ëm wat geet et am Film?
Um Enn vum Zweete Weltkrich hëlleft e polneschen Dokter verschiddenen Internéierten aus engem däitsche Konzentratiounslager ze flüchten…
Um Spaweck
De Film op Filmportal.de
Théodore Kirpach
Den Théodore Kirpach, gebuer de 15. September 1847 zu Mamer a gestuerwen den 23. August 1893 zu Munneref, war e lëtzebuergeschen Notaire an Deputéierten.
Den Théodore Kirpach war de Brudder vum Henri Kirpach.
Paprika
Paprika (Capsicum) ass eng Planzegattung an der Famill vun de Solanaceae. Si ass virun allem wéinst hire Friichte bekannt, déi als Geméis a Gewierz an der Kiche verschafft ginn. Jee no Gréisst, Faarf, Goût, a Schäerft gett et Zorte mat verschiddenen Nimm wéi Chili (an doraus gemaach de Cayennepeffer), Spuenesche Peffer, Peperoni, oder Peperoncini.